internet vaartha 154 Views
ముంబై : కేంద్ర ప్రభుత్వం కొత్త బడ్జెట్‌ను ప్రవేశపెడుతున్న సందర్భంగా ఈక్విటీ ఇతర రంగా ల్లో అనిశ్చిత వాతావరణం అలుముకుంటే ఒక్క పసిడి రంగం మాత్రం దూసుకువెళ్లే అవకాశం ఉందని నిపుణుల అంచనా. ఈనెల 29వతేదీ కేంద్రప్రభుత్వం బడ్జెట్‌ను ప్రవేశపెడుతున్నందున అన్ని రంగాల కంటే బులియన్‌ రంగంలోనే ఎక్కువ అమ్మకాలు సాగుతాయని అంచనా వేస్తున్నారు. అంతర్జాతీయ మార్కెట్లలో బంగారంధరలు పెరి గాయి. గడచిన ఏడాది అక్టోబరు 28వ తేదీ నాటి ధరలున్నాయి. ఔన్స్‌ ఒక్కిం టికి 1174.50 డాలర్లుగా ఉన్నాయి. తొమ్మిదినెలల గరిష్టస్థాయిలో దేశీయం గా పది గ్రాముల బంగారం 27,700 రూపాయలుగా కొనసాగుతున్నాయి. వృత్తినిపుణుల అంచనా ప్రకారం పసిడి ధరలు ఔన్స్‌ ఒక్కింటికి 1030 డాలర్ల నుంచి 1040 వరకూ కొనసాగే అవకా శంఉంది. స్వల్పకాలంలోనే ఔన్స్‌ బంగారం 2వేల డాలర్లకు చేరే అవకా శం కూడా లేకపోలేదని చెపుతున్నారు. ఐఐఎఫ్‌ఖెల్‌కు సంబంధించి ఎగ్జిక్యూటివ్‌ వైస్‌ప్రెసిడెంట్‌ సంజీవ్‌భాసిన్‌ మాట్లాడుతూ ముడి చమురు ధరలు, చైనా సంక్షోభం, కరెన్సీహెచ్చుతగ్గులు వంటివి పసిడిరంగాన్ని ప్రభావితం చేస్తాయన్నారు. అంతర్జాతీయంగా కూడా పసిడిదరలు పెరుగుతాయని ట్రేడర్లు, డీలర్లు అంచనాలు జోరుగా చేస్తున్నారు. ప్రపంచదేశాల్లోని పలు సెంట్రల్‌ బ్యాంకులు ద్రవ్యవిదాన సమీక్షలో కూడా పసిడి రంగం పట్ల సానుకూల ధోరణితో ఉండటమే ఇందుకు కారణమని చెపుతున్నారు. మొత్తం మీద పసిడి ధరలు రెట్టింపు అయ్యే అవకాశాలు కనిపిస్తున్నాయి. బడ్జెట్‌ ప్రవేశ పెట్టేలోపే మరికొంత పెరుగుదల కనిపిస్తుందన్నది నిపుణుల వాదనగా ఉంది.